Προϊόντα και υπηρεσίες που παρασχέθηκαν το 2012 (Συλλογή και ανάλυση πληροφοριών)

ΕΥΡΩΠΑΙΚΟ ΠΑΡΑΤΗΡΗΤΗΡΙΟ ΚΙΝΔΥΝΩΝ: ΠΡΟΒΛΕΨΗ ΑΛΛΑΓΩΝ Ειδικός στόχος 1: Ιεράρχηση προτεραιοτήτων για τις έρευνες και τις δράσεις στον τομέα της ΕΥΑ, μέσω του εντοπισμού και της παρακολούθησης των τάσεων, καθώς και της πρόβλεψης νέων και αναδυόμενων κινδύνων που σχετίζονται με την ΕΥΑ με τη διενέργεια μελέτης προβλέψεων μεγάλης κλίμακας Ολοκληρώθηκε το σχέδιο Προβλέψεις που αποσκοπεί στην πρόβλεψη των μακροπρόθεσμων κινδύνων που συνδέονται με τον ταχύτατα αναπτυσσόμενο τομέα των «πράσινων» θέσεων εργασίας. Το σχέδιο ολοκληρώθηκε με ένα εργαστήριο πολιτικής που αποσκοπούσε στην υποβολή σε δοκιμασίες και στην οριστικοποίηση των διαφόρων σεναρίων που είχαν αναπτυχθεί, καθώς και στην εξέταση τρόπων με τους οποίους θα μπορούσαν να οδηγήσουν σε διάφορες πολιτικές επιλογές για την αντιμετώπιση των προβλημάτων που αναδείχθηκαν στο πλαίσιο του σχεδίου. Ο Οργανισμός δημοσίευσε έκθεση στην οποία υπογραμμίζονται τα κενά στις γνώσεις μας σχετικά με τους πιθανούς κινδύνους που συνδέονται με τον χειρισμό νανοϋλικών. Η έκθεση συνοδευόταν από βάση δεδομένων στην οποία συγκεντρώνονται παραδείγματα ορθής πρακτικής σχετικά με τη διαχείριση βιομηχανικών νανοϋλικών. Επίσης, παρουσιάστηκαν οι υφιστάμενες πρωτοβουλίες ενημέρωσης σχετικά με τους κινδύνους που συνδέονται με τα βιομηχανικά νανοϋλικά. Ειδικός στόχος 2: Συμβολή στην καλύτερη εστίαση της έρευνας και των προσπαθειών πρόληψης μέσω της εξέτασης και της ανάλυσης των μελετών σχετικά με τους παράγοντες κινδύνου και τις συνέπειες για την υγεία Συνεχίστηκε η ανάπτυξη του συνεργατικού ιστότοπου OSHwiki με την προσθήκη μιας πρώτης σειράς άρθρων, ώστε προετοιμασία για την πιλοτική έναρξη λειτουργίας το 2013 και την πλήρη λειτουργία το 2014. Ο OSHwiki θα δίνει στους εξουσιοδοτημένους χρήστες τη δυνατότητα να προσθέτουν πληροφορίες και να τροποποιούν τις υπάρχουσες, και θα καλύπτει σημαντικά θέματα με τα οποία ασχολούνται πολλοί οργανισμοί ΕΥΑ σε όλο τον κόσμο. Ειδικός στόχος 3: Στήριξη για τον καθορισμό προτεραιοτήτων για την έρευνα και τις δράσεις στον τομέα της ΕΥΑ, μέσω της επισκόπησης της κατάστασης στον τομέα της ΕΥΑ στην Ευρώπη βάσει ιστορικών και τρεχόντων δεδομένων Το σχέδιο οικονομικών κινήτρων του Οργανισμού ολοκληρώθηκε, έχοντας εξετάσει τα μέτρα που έχουν ληφθεί από ευρωπαϊκές χώρες για την ενθάρρυνση της βελτίωσης των επιδόσεων στον τομέα της ΕΥΑ, για παράδειγμα χαμηλότερα ασφάλιστρα ατυχημάτων ή χαμηλότερους φορολογικούς συντελεστές, καθώς και κρατικές επιδοτήσεις. Δημοσιεύθηκε οδηγός που περιέχει συμβουλές στους οργανισμούς που μπορούν να προσφέρουν κίνητρα αυτού του είδους. Ειδικός στόχος 4: Ενθάρρυνση του διαλόγου σχετικά με τις διαπιστώσεις του παρατηρητηρίου και διασφάλιση της συνάφειάς τους, μέσω διαλόγου με τις ομάδες στόχους και τους δικαιούχους Ο Οργανισμός διοργάνωσε εργαστήριο σχετικά με τις καρκινογόνες ουσίες και τον επαγγελματικό καρκίνο, στο πλαίσιο του οποίου συνοψίστηκαν οι γνώσεις μας σχετικά με την έκθεση σε τέτοιες ουσίες και τα αίτια και τις περιστάσεις εμφάνισης του επαγγελματικού καρκίνου. Από κοινού με το Ευρωπαϊκό Συμβούλιο για την Ασφάλεια των Μεταφορών, ο Οργανισμός διοργάνωσε ενημερωτική εκδήλωση σχετικά με την ΕΥΑ στον τομέα των οδικών μεταφορών, με ιδιαίτερη επικέντρωση στη συμμετοχή των εργαζομένων σε πρωτοβουλίες στον τομέα της ΕΥΑ. Στο πλαίσιο του εν εξελίξει σχεδίου του για την ένταξη της ΕΥΑ στην εκπαίδευση, ο Οργανισμός δημοσίευσε ένα ενημερωτικό δελτίο και μια σειρά μελετών περιπτώσεων σχετικά με ορθές πρακτικές για την κατάρτιση εκπαιδευτικών σε θέματα ΕΥΑ και για την εκπαίδευση σχετικά με τους κινδύνους. Ο Οργανισμός συμμετείχε επίσης σε σειρά συνεδριάσεων και εργαστηρίων, συμπεριλαμβανομένου ενός που διοργανώθηκε από την Παγκόσμια Οργάνωση Υγείας και άλλου που διοργανώθηκε από το Ευρωπαϊκό Δίκτυο Εκπαίδευσης και Κατάρτισης σε θέματα ΕΥΑ. Ο Οργανισμός χρησιμοποιεί τον λογαριασμό του στο Twitter για την προβολή των δράσεών του μέσω των μέσων κοινωνικής δικτύωσης και αριθμεί μέχρι στιγμής περίπου 6 000 συνδρομητές. Ειδικός στόχος 5: Παροχή βοήθειας στους υπεύθυνους για τη χάραξη πολιτικής και στους παρόχους πληροφοριών σχετικά με την ΕΥΑ ώστε να στηρίζουν καλύτερα τις επιχειρήσεις, μέσω της πραγματοποίησης ερευνών για τη συγκέντρωση πληροφοριών σε πραγματικό χρόνο για τη διαχείριση της ΕΥΑ και τους βασικούς αναδυόμενους κινδύνους στον τομέα αυτό Το 2012 δημοσιεύθηκαν τέσσερις εκθέσεις δευτερογενούς ανάλυσης βασισμένες στην ευρωπαϊκή έρευνα των επιχειρήσεων για τους νέους και αναδυόμενους κινδύνους (European Survey of Enterprises on New and Emerging Risks, ESENER) του Οργανισμού του 2009: «Management of occupational health and safety at work» (Διαχείριση της επαγγελματικής υγείας και ασφάλειας), «Worker representation and consultation on health and safety» (Εκπροσώπηση των εργαζομένων και διαβούλευση σε θέματα ΕΑΥ), «Factors associated with effective management of psychosocial risks at work» (Παράγοντες που συνδέονται με την αποτελεσματική διαχείριση ψυχοκοινωνικών κινδύνων στην εργασία) και «Drivers and barriers for Management of psychosocial risk management in European enterprises: an exploration of drivers, barriers and needs» (Ευνοϊκοί και ανασταλτικοί παράγοντες, ανάγκες και εφαρμοζόμενα μέτρα για τη διαχείριση των ψυχοκοινωνικών κινδύνων). Επιπλέον, δημοσιεύθηκε έκθεση στην οποία συνοψίζονται οι κύριες διαπιστώσεις των εν λόγω τεσσάρων εκθέσεων, με τίτλο «Κατανοώντας τη διαχείριση της ασφάλειας και της υγείας στους χώρους εργασίας, τους ψυχοκοινωνικούς κινδύνους που σχετίζονται με την εργασία και τη σημασία της συμμετοχής των εργαζομένων, μέσω της έρευνας ESENER». Τον Δεκέμβριο του 2012 δημοσιεύθηκε εκ των υστέρων αξιολόγηση της έρευνας ESENER, στην οποία εν γένει επικυρώθηκε η προσέγγιση που ακολουθήθηκε και επισημάνθηκαν ορισμένα ζητήματα τα οποία επιδέχονται βελτίωσης. Η έκθεση παρουσιάστηκε στη συμβουλευτική ομάδα πρόληψης και έρευνας (PRAG). Ειδικός στόχος 6: Αναζήτηση συναίνεσης σχετικά με τις προτεραιότητες της έρευνας στον τομέα της ΕΥΑ και ενθάρρυνση των εθνικών ερευνητικών ινστιτούτων ΕΥΑ να θέσουν κοινές προτεραιότητες, να ανταλλάξουν αποτελέσματα και να ενθαρρύνουν την συμπερίληψη των απαιτήσεων της ΕΥΑ στα ερευνητικά προγράμματα Το θεματικό κέντρο του Οργανισμού υπέβαλε στο τέλος Σεπτεμβρίου 2012 σχέδιο έκθεσης σχετικά με τις ερευνητικές προτεραιότητες στον τομέα της ΕΥΑ για τα έτη 2013-2020. ΠΛΗΡΟΦΟΡΙΕΣ ΣΧΕΤΙΚΑ ΜΕ ΤΟ ΠΕΡΙΒΑΛΛΟΝ ΕΡΓΑΣΙΑΣ: ΑΝΤΑΛΛΑΓΗ ΓΝΩΣΕΩΝ ΣΧΕΤΙΚΑ ΜΕ ΟΡΘΕΣ ΠΡΑΚΤΙΚΕΣ ΣΤΟ ΕΠΙΠΕΔΟ ΤΟΥ ΧΩΡΟΥ ΕΡΓΑΣΙΑΣ Ειδικός στόχος 1: Ανάπτυξη χρήσιμων, πρακτικών και υψηλής ποιότητας προϊόντων πληροφοριών για τη στήριξη των εκστρατειών «Ασφαλείς και Υγιείς Χώροι Εργασίας» Για την έναρξη της εκστρατείας του 2012-2013 με τίτλο «Εργαζόμαστε από κοινού για την πρόληψη του κινδύνου» αναπτύχθηκαν περίπου 20 προϊόντα, μεταξύ των οποίων ο Οδηγός της εκστρατείας, προϊόντα που αναπτύχθηκαν από κοινού με τους ευρωπαίους κοινωνικούς εταίρους, μελέτες περιπτώσεων και ο ιστότοπος. Ειδικός στόχος 2: Ενίσχυση των μέτρων πρόληψης μέσω της παροχής χρήσιμων και πρακτικών πληροφοριών σχετικά με ορθές πρακτικές για τομείς και θέματα προτεραιότητας Πραγματοποιήθηκαν επισκοπήσεις βιβλιογραφίας σχετικά με την παροχή κινήτρων σε εργοδότες και εργαζόμενους για την προαγωγή της υγείας στον χώρο εργασίας, καθώς και τρία e-facts (άρθρα που δημοσιεύονται αποκλειστικώς στο Διαδίκτυο) σχετικά με την κατανάλωση προϊόντων καπνού (απευθυνόμενα σε εργοδότες, καπνιστές και μη καπνιστές), που προβλήθηκαν μέσω μιας μικρής κλίμακας εκστρατείας κατά την Παγκόσμια Ημέρα κατά του Καπνίσματος. Δημοσιεύθηκαν επίσης e-Facts σχετικά με τον συνδυασμό επαγγελματικής και οικογενειακής ζωής, την προαγωγή της υγείας των νέων εργαζομένων και την προαγωγή της ψυχικής υγείας. Ο Οργανισμός συμμετείχε σε κοινή συνεδρίαση για την ένταξη της ΕΥΑ στην εκπαίδευση με τη ΔΟΕ και το Εθνικό Ίδρυμα Ασφάλειας και Υγείας της Εργασίας (NIOSH) στο Τορίνο, όπου παρουσιάστηκε το εκπαιδευτικό υλικό NAPO. Ειδικός στόχος 3: Ενίσχυση των μέτρων πρόληψης μέσω της διασφάλισης της συνεχούς επικαιροποίησης των υφιστάμενων προϊόντων ενημέρωσης Οι πληροφορίες που παρουσιάζονται στην πολύγλωσση ενότητα του ιστότοπου του Οργανισμού και αφορούν τους κανονισμούς REACH και CLP επικαιροποιήθηκαν, προκειμένου να εφιστούν την προσοχή στις αλλαγές στη νομοθεσία της ΕΕ για τις χημικές ουσίες, με ιδιαίτερη έμφαση σε θέματα του χώρου εργασίας. Αυτό έγινε στο πλαίσιο μιας εκστρατείας μικρής κλίμακας, με τη συμμετοχή τομεακών οργανισμών, κοινωνικών εταίρων, συναφών υπηρεσιών της Επιτροπής, υπεύθυνων για τη χάραξη πολιτικής στα κράτη μέλη και των εθνικών γραφείων υποστήριξης REACH. Οι εργασίες του EU-OSHA για τις επικίνδυνες ουσίες, συμπεριλαμβανομένων πληροφοριών που απευθύνονται σε ΜΜΕ, παρουσιάστηκαν κατά τη συνεδρίαση της ομάδας Chemex της Επιτροπής Ανωτέρων Επιθεωρητών Εργασίας και κατά τη συνεδρίασης της ομάδας εργασίας για τις χημικές ουσίες της συμβουλευτικής επιτροπής για την υγεία και την ασφάλεια στην εργασία. Ειδικός στόχος 4: Βελτίωση της εφαρμογής και της ποιότητας των αξιολογήσεων κινδύνου σε πολύ μικρές και μικρές επιχειρήσεις (1-49 εργαζόμενοι) μέσω της καλύτερης ενημέρωσης για την ανάγκη διενέργειας αξιολογήσεων κινδύνου και τον τρόπο διενέργειας της αξιολόγησης αυτής Ο Οργανισμός ανέπτυξε περαιτέρω το διαδικτυακό, διαδραστικό εργαλείο εκτίμησης κινδύνου (Online Interactive Risk Assessment Tool, OiRA) τόσο σε επίπεδο ΕΕ όσο και σε επίπεδο κρατών μελών. Η βασική φάση ανάπτυξης του λογισμικού ολοκληρώθηκε σχεδόν το 2012, ενώ αναπτύχθηκε μικρός αριθμός νέων λειτουργιών για την καλύτερη κάλυψη των αναγκών που προσδιόρισαν οι εταίροι του OiRA. Βάσει της δοκιμασίας χρηστικότητας, δρομολογήθηκε η ανάπτυξη νέων λειτουργιών προκειμένου το εργαλείο να καταστεί φιλικότερο για τον χρήστη. Ο Οργανισμός δραστηριοποιήθηκε πολύ ενεργά στην προαγωγή και την ανάπτυξη της κοινότητας OiRA, με τα εργαλεία να τυγχάνουν ευρείας αποδοχής στο επίπεδο των κρατών μελών και μέσω των επιτροπών τομεακού κοινωνικού διαλόγου σε επίπεδο ΕΕ. Δικτύωση και συντονισμός Περαιτέρω ανάπτυξη του δικτύου εστιακών σημείων, της διακυβέρνησης του Οργανισμού και των επαφών με ευρωπαϊκούς και διεθνείς οργανισμούς. Ανάπτυξη θεσμικών ικανοτήτων σε υποψήφιες και δυνητικά υποψήφιες χώρες (πόροι με ειδικό προορισμό). Συντονισμός της αξιολόγησης και του προγραμματισμού.